دســتونک
مبارک کازی
دل ءَ چو کَے گْوشیت دُردانگے بیار
هیالاں ساچ نوکیں تْرانگے بیار
پہ سار ءُ هوش گیگ ءُ گْوم نہ بنت کار
منی گپّ ءَ گِرئے دیوانگے بیار
منا ایوکی چو سیاه مار ءَ دجان اِنت
هدا ! ساهگ نہ بیت ویرانگے بیار
چہ نیل بومیں زِر ءَ کهریں جبین ءَ
چموکیں اشرپی ءِ چانگے بیار
بکنت دائم اِے راج ءِ گورسی ءَ
رَمگ هر کسی پہ راهے ، شوانگے بیار
دل ءِ درگاه هدا ءِ بارگاه اِنت
اِد ءَ هرچی رَسیت دلمانگے بیار
اگاں اِشک ءَ سُچگ لوٹئے مبارک
وتی همراهی ءَ پروانگے بیار